《赠徐樵隐》
宋代·赵友直

天命靡有常，空视时运覆。
珍重山间翁，抱道庸自玉。
欣髯发清兴，开轩恣遐瞩。
空谷閴无人，惟有云相逐。
山翁为有知，恋恋情绻缛。
绻缛林中薪，歌已禽声续。
勿谓有倾颓，维心常位育。
顾我无依归，犹然嗜幽独。
愿结金兰交，共兹南山麓。

作者简介：赵友直，字益之，号兰洲，上虞（今浙江上虞东南）人。良坡子。度宗咸淳元年（一二六五）与祖必蒸、父良坡同登进士第，授桐川簿、迁知县事。帝炳祥兴元年（一二七八），父于广州抗元死难，友直冒死舆尸归葬，后隐居眠牛山，自号牛山子，学者称师干先生。事见清乾隆《绍兴府志》卷三一、五五，光绪《上虞县志校续》卷七。　赵友直诗，据清道光本《历朝上虞诗集》所录，编为一卷。